МОТИВИ
Към Наредбата за издаване на разрешителни за водовземане на минерална вода, извършване на услуга на водопренос/водоподаване по общински водопроводи за минерална вода и учредяване сервитутни права и право на прокарване на водопроводи за минерална вода на територията на Община Златоград

             Пред 2015г. успешно завърши изграждането на първия подобект „Водовземен сондаж и конструкция на надземната част” към проект „Изграждане на геотермална отоплителна система на гр. Златоград”.

Със Заповед № РД-65 от 01.02.2016 г. на Министъра на околната среда и водите е утвърден експлоатационния ресурс, с технически възможен дебит 26 л/с, от находище на минерална вода „Ерма река”, публична общинска собственост, съгласно Акт № 67 от 27.09.2000 г., чрез водовземен сондаж „Ерма река”, намиращ се в урегулиран поземлен имот VI-436, кв. 21 по Подробния устройствен план на с. Ерма река, Община Златоград.


С оглед оптималното стопанисване на минералните води в Община Златоград и създаването на правила относно процедурите по издаване на разрешителни за водовземане и извършване на услуга на водопренос и водоподаване на минерални води, като и учредяване на сервитутни права и право на прокарване на водопроводи на минерална вода се предлага приемането на настоящия проект на Наредба.
